google/wiki40b huggingface dataset:
Perpustakaan Negara Albania

Sejarah

Perpustakaan Negara Albania (PNA) merupakan institusi budaya nasional utama dan tertua di Albania. PNA mempunyai dua bangunan dan diurus dan berfungsi di bawah kuasa Kementerian Pelancongan, Budaya, Belia dan Sukan. PNA, terletak di Tirana, dipertanggungjawabkan untuk menjaga khazanah negara dengan mengumpul, memproses, memulih, memelihara dan menyediakan khazanah budaya bertulis rakyat Albania untuk orang ramai. Di peringkat kebangsaan, ia menguruskan pendidikan perpustakaan dan pendidikan profesional berterusan serta pusat penyelidikan kajian dalam bidang kepustakawanan, pengkatalogan di pusat penerbitan, agensi ISBN kebangsaan, dan satu-satunya pusat pemuliharaan dan pemeliharaan untuk koleksi khas. Ia telah mengumpulkan kira-kira 1,169.767 buah buku, terbitan bersiri, peta, atlas, mikrofilem dan bahan-bahan perpustakaan yang lain. Koleksi khas pula mempunyai nilai kepada negara selain budaya Eropah. Perpustakaan ini dibuka 72 jam seminggu kepada sesiapa sahaja yang berusia 16 tahun dan ke atas. Pengguna dibenarkan untuk menggunakan dan meminjam bahan-bahan yang terdapat di Perpustakaan. Laman sesawang Perpustakaan pula membenarkan pengguna untuk melakukan carian direktori selain perkhidmatan seperti OPAC, katalog digital dan koleksi digital. PNA juga menguruskan pameran, promosi buku, persidangan dan sebagainya. Sebagai institusi deposit negara, PNA menerbitkan Bibliografi Kebangsaan. PNA juga merupakan ahli kepada IFLA, LIBER, CENL, CDNL, The European Library dan telah dijemput secara rasmi untuk menjadi rakan kongsi dalam Perpustakaan Digital Dunia.
Sains komputer

Kerjaya Dalam Bidang Sains Komputer

5 Kerjaya Pilihan Dalam Bidang Sains Komputer :
1. Jobad
Jawatan pengaturcara terdiri dari beberapa istilah contohnya Software Developer, Java Developer, .Net Expertise, Web Developer, Multimedia Programmer, Software Engineer (Electronic) dan sebagainya. Bakal pemohon jawatan tersebut perlulah mempunyai kemahiran satu atau dua bahasa aturcara. Anda tidak perlu mahir semua bahasa aturcara dan pemikiran logik serta algoritma perlu tinggi untuk melepasi kelayakan dalam temuduga terutamanya syarikat swasta dan multinasional.
2. IT Eksekutif
Jawatan ini sesuai kepada lepasan graduan yang mahir dalam merekabentuk dan menganalisis sesebuah pembangunan sistem. Kemahiran berkomunikasi dan membuat keputusan amat penting kepada seorang bakal IT Eksekutif. Penampilan yang menarik dan mahir bahasa asing (bahasa Inggeris, Mandarin atau Jepun) merupakan bonus dan mempunyai peluang cerah dalam bidang kerjaya tersebut.
3. Jurutera Rangkaian
Lepasan graduan pengkhususan rangkaian adalah digalakkan memohon jawatan ini. Sijil kemahiran dari badan profesional seperti CCNA certificate, Linux Red Hat certificate, dan sebagainya amat diperlukan bagi mendapat tempat di syarikat multinasional (Petronas, Shell, PNB, Sime Darby dan Proton Holdings). Memasang rangkaian, router, switch, kabel dan sebagainya pada sesebuah kawasan serta konfigurasi server di sesebuah syarikat adalah antara kerjaya sebagai jurutera rangkaian.
4. Perekabentuk Grafik, Multimedia dan Animasi
Graduan lulusan grafik dan multimedia perlulah mempunyai pemikiran kreatif dan kritis dalam merekabentuk grafik atau animasi. Sejak kebelakagan ini, industri animasi tempatan (Les Copaque – Ipin Upin atau MDC – Saladin.tv) semakin berkembang dan amat memerlukan graduan animasi, grafik dan multimedia. Mahir penggunaan perisian grafik (Adobe CS suite, Flash, MAYA, LightWave 3D dan sebagainya) dan mempunyai imaginasi yang tinggi melayakkan anda mendapat jawatan ini.
5. Pegawai Teknologi Maklumat
Jawatan popular dalam kerajaan bagi graduan lepasan sains komputer dan IT . Anda perlu memohon jawatan tersebut dari laman sesawang SPA (Suruhanjaya Perkhidmatan Awam). Memerlukan kemahiran berkomunikasi, menganalisis, bijak membuat keputusan dan bertindak dengan efisyen. Mengetahui asas-asas pengaturcaraan, rangkaian dan sistem maklumat.
Simpen Kidul

Poskod

Poskod yang digunakan di Simpen Kidul adalah 44186. Terdapat 14 buah desa di dalam daerah kecamatan Blubur Limbangan.
Srinivaspur

Demografik 2001

Menurut bancian India pada tahun 2001, Srinivaspur memiliki bilangan penduduk seramai 22,926. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2001

Menurut bancian India pada tahun 2001 Srinivaspur memiliki kadar pendidikan (kebolehan membaca) 64%, melebihi kadar purata kebangsaan 59.5%; dengan 55% lelaki dan 45% wanita mampu membaca. 15% dari populasi berusia di bawah 6 tahun. (2001)
Dapatkah

Album Dapatkah merupakan satu album yang diterbitkan oleh kumpulan Alleycats yang diterbitkan pada 1980 bergenre Pop dengan Label Philips Polygram Records. Barisan kumpulan yang menjayakan album ketiga meraka ini ialah David Arumugam(vokal), Loganathan (vokal,flute), Shanmugam(lead guitar), Frank Ong (bass), Khoo Fok Sin (keyboard), Tan Chin Hock (drums) and Chester Danielle Pasarella (saxophone).
Oetzen

Oetzen merupakan sebuah munisipaliti terletak di daerah Uelzen, Niedersachsen, Jerman.
Meriam darat

Meriam darat adalah sejenis penempatan meriam khas atau perkubuan penghalang anti-perkapalan tentera laut yang digunakan dalam pertahanan pantai untuk melindungi kawasan seperti dermaga, pelabuhan, dan sungai. Ia juga digunakan di perairan terhad seperti selat atau terusan, atau jalan air pedalaman pantai yang mempunyai tujuan taktikal dan strategik kawasan sangkalan kepada musuh.
Dalam era moden, meriam darat terutamanya telah dibina semasa zaman perang, seperti yang dibina di kedua-dua Perang Dunia I dan Perang Dunia II terhadap ancaman U-boot, atau di luar Vietnam Utara semasa Perang Vietnam. Paling baru ia dibina di Iran dan Iraq.
Television Southern

Guangdong Southern TV (TVS) merupakan saluran 24 jam yang terkenal di sebuah wilayah di China, Guandong. Kebanyakkan rancangannya adalah dalam bahasa Kantonis. Di Malaysia, saluran ini dahulunya ditawarkan dalam saluran 30, MiTV.
Saluran ini menawarkan pelbagai rancangan dan program yang unik seperti dokumentari, temu ramah, bual bicara,rancangan kembara, gosip, berita, kesihatan, dan opera Cina.
Pembaikan politik

Pembaikan politik (political correctness) merujuk kepada penggunaan bahasa, polisi atau langkah yang berniat mengelakkan singgungan atau menidakuntungkan kepada anggota kelompok tertentu dalam sesebuah masyarakat. Istilah ini lebih digunakan sejak lewat tahun 1980-an untuk merujuk kepada pengelakkan penggunaan bahasa atau perilaku yang boleh dianggap menyisihkan, menyusahkan atau menghina kelompok-kelompok yang dianggap didiskriminasikan terutamanya jika mengikut gender atau kaum.
Katzow

Katzow merupakan sebuah kawasan perbandaran terletak di daerah Vorpommern-Greifswald, Mecklenburg-Vorpommern, Jerman.
Chalamera

Chalamera merupakan sebuah kawasan perbandaran yang terletak di wilayah Huesca, Aragon, Sepanyol
Puaka Niyang Rapik

Sinopsis

Di sebuah kampung bernama Niyang Rapik, para penduduknya itu percaya akan kehadiran kuasa ghaib yang muncul setiap kali tibanya Maal Hijrah, yang mana seorang di kalangan mereka akan mati gara-gara dikurung oleh kuasa ghaib Niyang Sakti. Sehinggalah, kehadiran Ustaz Amirul ke kampung itu mengubah pemikiran penduduk kampung dan menimbulkan kemarahan oleh beberapa penduduk setempat yang amat berpegang teguh kepada kepercayaan karut tersebut.
Beber, Beber

Poskod

Poskod yang digunakan di Beber adalah 45172. Terdapat 10 buah desa di dalam daerah kecamatan Beber.
Bagnolo San Vito

Bagnolo San Vito merupakan kawasan yang terletak di Wilayah Mantova, Itali. Bagnolo San Vito memiliki keluasan sebesar 49.3 km². Bagnolo San Vito pada tahun 2004, memiliki penduduk sebanyak 5,548 orang.
Walikota kota ini adalah Roberto Penna.
Jean-Baptiste Charles Bouvet de Lozier

Jean Baptiste Charles Bouvet de Lozier (14 Januari 1705 – 1786) ialah seorang pelayar, pengembara dan gabenor Kepulauan Mascarenhas.
De Lozier menjadi yatim semasa berusia tujuh tahun dan selepas mendapat pendidikan di Paris, beliau dihantar ke Saint Malo untuk mengaji ilmu pandu arah. Beliau menjadi pegawai berpangkat leftenan (tentera laut) dalam Syarikat Hindia Timur Perancis dalam tahun 1731. Beliau berjaya meyakinkan syarikatnya untuk menyediakan dua buah kapal dan menghantarnya dalam misi pengembaraan di laut Atlantik Selatan. Bersama-sama kapal-kapalnya Aigle dan Marie beliau bertemu sebuah pulau kecil pada 1 Januari 1739. Pulau itu dinakan Pulau Bouvet sempena namanya. Tidak lama kemudian, beliau terpaksa meninggalkan pengembaraan kerana kebanyakan anak kapalnya sakit dan beliau pun pulang ke Tanjung Harapan dan kemudian ke Perancis.
Kampung Tengah, Kerteh

Poskod

Poskod yang digunakan di Kampung Tengah, Kerteh, Terengganu adalah 24300.
Tom Clancy

Biografi

Dilahirkan di Kaunti Baltimore, Maryland, Clancy menyertai Loyola Blakefield, sebuah sekolah persediaan di Towson, Maryland, dan tamat sekolah pada tahun 1965. Beliau kemudian menyertai kursus Kesusasteraan Bahasa Inggeris di Kolej Loyola yang terletak di Baltimore, dan memperoleh ijazahnya pada tahun 1969. Clancy berkata bahawa beliau mempelajari bahasa Inggeris kerana tidak cukup pandai untuk belajar fizik. Sebelum kemunculannya dalam bidang kesusasteraan, beliau menghabiskan masanya untuk mengendalikan sebuah perniagaan insuran.
Clancy berkahwin dengan isteri pertamanya, Wanda, pada dekad 1970-an. Selepas melahirkan beberapa anak, mereka bercerai pada tahun 1998. Pada tahun yang sama, Tom Clancy telah menandatangani sebuah perjanjian belian untuk membeli pasukan bola sepak Minnesota Vikings, akan tetapi urus niaga itu gagal ketika penyelesaian perceraian mengurangkan nilai bersihnya secara ketara. Clancy berkahwin dengan penulis Alexandra Marie Llewellyn yang berumur 32 tahun pada 26 Jun 1999 ketika beliau berumur 52 tahun.
Tom Clancy merupakan pembela Islam yang awal selepas Serangan 11 September 2001. Pendiriannya ini memeranjatkan banyak orang. Beliau ditemu ramah oleh CNN pada lewat hari itu. Clancy juga bergaul dengan Jeneral Anthony Zinni, pengkritik terhadap kedua-dua perang di Iraq serta Donald Rumsfeld, bekas Setiausaha Pertahanan Amerika Syarikat. Kedua-dua penulis itu telah bekerjasama untuk menghasilkan dua buah buku.
Meninggal dunia pada 01 Oktober 2013 pada usia 66 tahun di Hospital Baltimore, Maryland berhampiran dengan rumah beliau.
Laudya Cynthia Bella

Kehidupan peribadi

Bella berkahwin dengan Engku Emran Engku Zainal Abidin (bekas COO Suria FM) yang juga bekas suami penyanyi Erra Fazira pada September 2017.

Kerjaya

Bella bekerja sebagai model sebelum beralih ke bidang lakonan. Beliau telah dipilih sebagai finalis majalah Kawanku pada tahun 2002. Beliau memainkan watak Biyan dalam filem Perawan (2004), yang mana beliau telah dicalonkan untuk  Pelakon Utama Terbaik di Festival Filem Indonesia 2005 dan memenangi anugerah "Peranan Utama Wanita Terbaik" di Festival Film Bandung 2005.
Pada tahun 2006, Bella menyertai kumpulan vokal Melly Goeslaw, BBB (Bukan Bintang Biasa), bersama-sama dengan Raffi Ahmad, Chelsea Olivia Wijaya, Dimas Beck, dan Ayushita. BBB muncul dalam filem Bukan Bintang Biasa, Lasja Fauzia. Pada tahun yang sama, Bella mempunyai peranan kameo dlaam filem Berbagi Suami dan memegang watak Risa Apriliyanti dalam filem seram, Lentera Merah. Beliau juga muncul dalam drama lipur lara Jurangan Jengkol, yang mana beliau memenangi Anugerah SCTV 2006.
Pada tahun 2011, Bella muncul dalam filem adaptasi novel karya sasterawan Indonesia, Haji Abdul Malik Karim Amrullah atau lebih dikenali sebagai Hamka, Di Bawah Lindungan Ka'bah, yang mana beliau memenangi anugerah "Pelakon Utama terbaik" di Anugerah e-Guardians 2012 dan telah dicalonkan untuk "Peranan Utama Wanita Terbaik" pada di Festival Film Bandung 2012.
Pada tahun 2013, Bella membintangi filem seram, Belenggu, yang mana beliau memenangi anugerah "Pelakon Kegemaran" pada Anugerah Filem Indonesia 2013. Beliau telah dicalonkan untuk Pelakon Utama terbaik di Festival Filem Indonesia 2013 dan dicalonkan untuk "Pelakon Wanita Terbaik" pada Anugerah Filem Indonesia 2013.
Pada tahun 2014, Bella membintangi drama Haji Backpacker. Filem ini mengikuti watak utama kerana beliau merantau ke Mekah untuk mengerjakan Haji. Ia telah difilemkan di sembilan buah negara: Indonesia, Thailand, Vietnam, China, India, Tibet, Nepal, Iran, dan Arab Saudi. Beliau menerima pencalonan untuk "Most Riveting Role" di Anugerah Maya 2014.
Morval

Morval merupakan sebuah komun di jabatan Pas-de-Calais di utara Perancis.
Kampung Wakaf Tapai, Marang

Poskod

Poskod yang digunakan di Kampung Wakaf Tapai, Marang, Kuala Terengganu, Terengganu adalah 21040.
Lomaya

Poskod

Poskod yang digunakan di Lomaya adalah 96582. Terdapat 8 buah desa di dalam daerah kecamatan Bulango Utara.
Feusdorf

Feusdorf merupakan sebuah kawasan perbandaran terletak di daerah Vulkaneifel, Rhineland-Palatinate, Jerman.
Bendera Guinea-Bissau

Bendera Guinea-Bissau diperkenalkan pada 1973 selepas negara itu mendapat kemerdekaannnya daripada Portugal. Bendera ini memiliki warna-warna Pan-Afrika emas, hijau, merah dan juga mengandungi Bintang Hitam Afrika. Rekabentuk bendera ini dipengaruhi oleh bendera Ghana. Warna merah melambangkan darah yang dialir oleh pejuang-pejuang kemerdekaan, hijau untuk hutan belantara dan emas untuk kekayaan tanah galian.
Abang Samseng Jemur Kain

Ringkasan cerita

Marzuki merupakan seorang samseng yang ditakuti. Namun,sikapnya menjadi berlainan bila berdepan dengan isterinya Elyana. Dia bertukar menjadi suami yang romantik dan manja.Mampukah dia meninggalkan kerjayanya sebagai samseng demi anaknya.
Wau seri bulan

Wau seri bulan merupakan sejenis jenis layang-layang yang popular. Ia merupakan wau tradisional yang telah dimainkan secara turun-temurun di Perak, Malaysia. Wau seri bulan merupakan merupakan wau rasmi bagi negeri Perak. Ia mempunyai sedikit persamaan dengan Wau bulan yang dimainkan di Kelantan.

Cara bermain

Pada kebiasaannya wau akan dimainkan oleh dua orang, iaitu seorang akan memegang wau dan seorang lagi dipanggil juru anjung yang memegang tali. Apabila angin bertiup maka tali akan ditarik melawan arus angin dengan cara menghulur dan menarik talinya sehinggalah wau tersebut tinggi di udara. Kilauan cahaya matahari akan menambah cantik lagi wau yang dihias berwarna-warni.

Menghasilkan wau

Pembuatan sesebuah wau agak rumit dan memakan masa, dari kerja-kerja meraut buluh untuk dijadikan rangka, mengimbangkan kepak sehingga melukis corak pada kertas di rangka wau tersebut mengambil masa yang lama untuk siap. Rangka buluh tulang belakang wau lebih besar daripada kepaknya, kemudian diikat dengan menggunakan benang mengikut bentuk serta jenisnya.
Rangka yang telah disiapkan akan diwarnakan dengan corak-corak yang menarik oleh pelukis.
Di bahagian kepala atau muncungnya serta dihujung kiri dan kanan kepak, akan dihiasi dengan rambu-rambu halus yang berwarna warni menambah cantik lagi rupanya. Busul akan diregangkan di bahagian belakang tengkuk wau, agar ianya mengeluarkan bunyi dengung apabila diterbangkan diudara. Busur diperbuat dari daun rembia atau mengkuang yang telah direndam dan dilurut lalu dibiarkan kering. Ia berbentuk seperti alat memanah. Tali teraju diikatkan di antara bahu kepak dan tulang belakang sebelah bawah wau bagi mengimbangi wau.

Perincian wau

Terdapat lima komponen asas bagi sebuah wau tradisional iaitu terdiri daripada kepala wau, busur atau dengung, sayap wau, torek atau bahagian pinggang dan ekor wau.

Teknik pembuatan wau tradisional

Antara bahan-bahan mentah yang diperlukan untuk membuat wau tradisional ialah buluh, kulit rotan, gam daripada pokok kayu dan lain-lain keperluan yang bersesuaian untuk menghasilkan sebuah wau.
Selain daripada itu, kepakaran dan kemahiran juga merupakan aspek utama untuk menghasilkan sebuah wau yang bermutu seperti kepakaran dalam pemilihan bahan mentah, kemahiran kraftangan serta pengetahuan di dalam bidang aerodinamik. Bagi memastikan wau yang akan dihasilkan mempunyai kualiti, bahan mentah seperti buluh terutamanya perlu dipilih dengan lebih teliti.
Oleh itu terdapat beberapa petua serta pantang-larang yang terlibat semasa ingin menebang dan menyimpan buluh tersebut.

Memasang jambul atau rambu

Jambul atau rambu dipasang dengan dililitkan pada rangka ekor atau sayap wau.
Jambu biasanya diperbuat daripada kertas ‘crepe’ yang dipotong dengan gunting secara memanjang untuk membentuk rambu.

Memasang belalai

Belalai menggunakan bahan yang sama dengan jambul tetapi dipasang pada kepala wau.
Müschenbach

Müschenbach merupakan sebuah kawasan perbandaran terletak di daerah Westerwaldkreis, Rhineland-Palatinate, Jerman.
Sukarindik

Poskod

Poskod yang digunakan di Sukarindik adalah 46151. Terdapat 17 buah desa di dalam daerah kecamatan Bungursari.
Terusan, Maro Sebo Ilir

Poskod

Poskod yang digunakan di Terusan adalah 36655. Terdapat 21 buah desa di dalam daerah kecamatan Maro Sebo Ilir.
Mezzago

Mezzago merupakan kawasan yang terletak di wilayah Milan, Itali utara. Bandar ini memiliki populasi sebesar 3,588 orang. Bandar ini juga memiliki keluasan wilayah sebesar 4.2 kilometer persegi.
Alforque

Alforque merupakan sebuah kawasan perbandaran yang terletak di wilayah Zaragoza, Aragon, Sepanyol
Cheah Wing Yin

Kemalangan jalan raya

Pada 13 Mac 2010, dua kaki serta jari kelingking kanan beliau patah selepas kenderaan pacuan empat roda yang dipandunya dilanggar di Plaza Tol Batu Tiga, Shah Alam, Selangor. Dr Cheah dikejarkan ke Pusat Perubatan Sunway.
Hiroya Nodake

Kerjaya kelab

Hiroya Nodake memulakan kerjaya profesionalnya pada tahun 2018 ketika bersama Kagoshima United FC.
Kejohanan Remaja B-19 AFF 2012

Peringkat Kumpulan

Masa adalah masa Vietnam (ICT) - (UTC+7)
Kelayakan Piala Dunia FIFA 2014 – Pusingan Pertama OFC

Laman ini menyediakan ringkasan dari perlawanan Kelayakan Piala Dunia FIFA 2014 untuk Pusingan Pertama Konfederasi Bola Sepak Oceania (OFC).

Format

Dalam pusingan ini, empat peserta kedudukan terendah memainkan kejohanan perlawanan-kumpulan tunggal dari 22 hingga 26 November 2011, yang diadakan di Apia, Samoa.
Pemenang layak ke Piala Negara-Negara OFC 2012, yang dimainkan di Kepulauan Solomon 1 hingga 12 Jun 2012, untuk menyertai tujuh pasukan lain yang mendapat 'bye' ke pusingan kedua. Piala Negara-Negara berkhidmat sebagai pusingan kedua untuk kelayakan Piala Dunia FIFA 2014 di Brazil.
Kejohanan kelayakan sebenarnya akan dimainkan dalam bola sepak di Sukan Pasifik 2011 di Noumea, New Caledonia. Walau bagaimanapun, pada bulan Jun 2011, format telah dipinda, dan Sukan Pasifik tidak lagi menjadi sebahagian daripada proses kelayakan.
Ismail Sani

Latar belakang

Ismail lahir di Kampung Sungai Semungkis, Hulu Langat, Selangor pada 15 April 1967.
Beliau telah berkahwin dan mempunyai 5 anak.

Pendidikan

1974 - 1979 bersekolah di Sekolah Kebangsaan Hulu Langat.

1980 - 1990 di SMK Abdul Jalil Hulu Langat.

1985 - Kolej Pengajian Persediaan JPA.

1985 - 1987 Diploma Pengajian Perniagaan (Associate Degree Indiana University/ITM).

1988 - 1990 Bachelor of Science, Business Administration (University of Missouri, St. Louis USA)

Khidmat masyarakat

Beliau menjadi ahli majlis Majlis Perbandaran Kajang (MPKj) sejak 1998- 2008. Beliau juga Presiden Dewan Perniagaan Melayu Hulu Langat.

N23 Dusun Tua

Jumlah pengundi di Dusun Tua ialah 32,248 orang. Pengundi Melayu: 57.4% Cina: 35.1% India: 6.6% dan lain-lain: 0.9%. Ismail Sani (BN) mendapat 13,542 undi. Sementara lawannya Mohd Sani Hamzan (PAS) mendapat 11,579 undi.
Filem Mauttnusia

Pengarah

Filem Mauttnusia dihasilkan pada 2010.
Pemaron, Buleleng

Poskod

Poskod yang digunakan di Pemaron adalah 81119. Terdapat 29 buah desa/kelurahan di dalam daerah kecamatan Buleleng.
Tandas cangkung

Tandas cangkung (juga dikenali sebagai tandas India, atau tandas Turki) merupakan tandas yang digunakan untuk mencangkung, berbanding duduk. Terdapat beberapa jenis tandas cangkung, namun kesemuanya secara asasnya mempunyai mangkuk tandas di paras lantai. Tandas cangkung digunakan di seluruh dunia, namun kebiasaannya banyak ditemui di negara-negara Asia dan Afrika dengan populasi orang Islam atau Hindu yang mengamalkan pembersihan dubur menggunakan air.

Terminologi

Tandas cangkung disusun pada paras lantai yang memerlukan seseorang untuk mencangkung dengan lutut yang dibengkokkan. Tandas cangkung turut digelar sebagai "tandas gaya timur" kerana ia kebiasannya boleh ditemui di banyak negara termasuklah Jepun, China, India, Malaysia dan Timur Tengah. Sebaliknya, tandas duduk pula dirujuk sebagai "tandas gaya barat".

Pertimbangan reka bentuk

Papak mencangkung boleh diperbuat daripada porselin (seramik), keluli tahan karat, gentian kaca, atau dengan menggunakan konkrit, ferosimen, plastik, atau kayu ditutup dengan linoleum bagi kos yang rendah terutama di negara-negara membangun. Papak juga boleh diperbuat daripada kayu, namun perlu dijaga daripada reput dengan menggunakan cat atau linoleum.

Penyelenggaraan

Tandas cangkung kebiasaannya mudah dibersihkan berbanding tandas duduk, kecuali seseorang itu perlu membongkok untuk membersihkan mangkuk tandas secara manual. Ia kebiasaannya dibersihkan dengan menggunakan mop dan hos, dan dibersihkan bersama dengan ruang lantai tandas.

China

Majoriti penduduk bandar di China lebih menyukai tandas cangkung tradisional berbanding tandas duduk, terutamanya di kawasan awam. Walau bagaimanapun, tandas duduk kini menjadi kebiasaan di Shanghai dan semakin banyak digunakan di Beijing.

Jepun

Sejak tahun 1980-an, tandas duduk dengan teknologi tinggi diperkenalkan untuk menggantikan tandas cangkung, terutamanya di kawasan bandar. Salah satu tandas ini digelar "Washlet", yang menghapuskan penggunaan kertas tisu tandas dengan menggunakan "pencuci posterior" dan mempunyai pemanas tempat duduk. Walau bagaimanapun, kebanyakan masyarakat di pedalaman tidak mempunyai pengalaman menggunakan tandas berteknologi tinggi ini dan memerlukan arahan terperinci.

Tanggapan dan trend

Sesetengah orang beranggapan tandas cangkung lebih bersih berbanding tandas duduk kerana ia mudah untuk dibersihkan dan tiada hubungan kulit dengan permukaan tempat duduk tandas. Di sesetengah negara, tandas cangkung lebih mudah didapati di kawasan awam berbanding di kawasan perumahan. Tambahan pula, tandas duduk adakala dianggap sebagai "terlalu moden". Risiko untuk mengotorkan pakaian, seperti air kencing terpercik pada kasut dan seluar, adalah kurang berbanding ketika menggunakan tandas cangkung. Malahan, tandas duduk lebih sesuai untuk orang kelainan upaya dan warga tua.
Trend penggunaan tandas duduk di negara-negara yang secara tradisionalnya menggunakan tandas cangkung boleh dilihat terutama di kawasan bandar dan elit termasuk di bangunan baharu (termasuklah hotel dan lapangan terbang) atau di kawasan tumpuan pelancong.
Sri Mersing (filem)

Ringkasan

Ia mengisahkan mengenai Damaq, seorang pendatang yang memulakan hidup baru di kampung lain. Dia merupakan seorang yang jujur dan ikhlas. Apabila Damaq menyelamatkan Sri, gadis cantik dikampung itu, dia terpaksa berlawan dengan Awang Sulung. Sungguhpun kalah, Awang membuat fitnah yang memaksa Damaq keluar dari kampung tersebut. 
Ayah Sri, Pak Malau mendapat tahu bahawa Awanglah sebenarnya yang menjadi dalang disebalik kehilangan Sri. Walaupun Pak Malau cuba memujuk Damaq dan keluarganya dari pergi, Damaq tetap pergi dari kampung tersebut.
Boisleux-au-Mont

Boisleux-au-Mont merupakan sebuah komun di jabatan Pas-de-Calais di utara Perancis.